Lav et referat af nedenstående tekst:

Tekst:
AaB og Mathias Wichmann er blevet enige om at ophæve deres kontrakt et halvt år før tid. - Det er ekstra vemodigt, når det er en af vores såkaldte egne spillere, vi tager afsked med, siger sportsdirektør Allan Gaarde. 23-årige Wichmann er et produkt af AaB's talentarbejde og kom allerede til AaB som lilleput. - Vi er blevet enige om, at det er bedst for Mathias' udvikling at fortsætte karrieren et sted, der kan tilbyde mere spilletid, end vi kan på nuværende tidspunkt, siger Allan Gaarde. Mathias Wichmann har optrådt i den stribede trøje i 130 officielle kampe og har scoret fem mål. - Det er klart, at AaB i mange år har betydet meget for mig, og det var fedt at være med til at vinde The Double i sidste sæson, ligesom det også har været lærerigt og en stor oplevelse med de mange europæiske opgør i efteråret. - Jeg må dog også være realistisk at sige, at jeg har brug for fast spilletid, hvis jeg skal fortsætte min udvikling, og dét har jeg endnu ikke udsigt til i AaB, hvorfor et klubskifte er logisk, siger Mathias Wichmann, der allerede har fundet en ny arbejdsgiver, som inden længe kan afsløres.

Referat:
Den 23-årige midtbanespiller Mathias Wichmann er fortid i AaB. Han har dog allerede en ny klub på plads.